Ամուլսարի հանքի նախագիծը համարվում է ՀՀ-ի ամենախոշոր ներդրումային նախագծերից մեկը. հանքի շինարարության ընթացքում ներդրվելու է $370 մլն, իսկ շահագործման համար՝ $200 մլն: Ընկերությունը պատրաստվում է 1300 աշխատեղ ապահովել շինաշխատանքների ընթացքում, իսկ հանքի շահագործման համար կբացվի 700 աշխատատեղ: Ընկերության ներկայացրած՝ Ամուլսարում ոսկու պաշարների ծավալների մասին տեղեկատվությունը փոխվում է. սկզբում նշվում էր, որ ոսկու ծավալը կազմում է 17-50 տոննա, իսկ այժմ շրջանառվում է 70 տոննայի մասին տեղեկությունը: Սրան զուգահեռ, հանրությանը հասանելի չէ ընկերության ծրագիր-նախագիծը, և Ամուլսարում ոսկու իրական պաշարների մասին հստակ տեղեկություն չկա: